Dan il- persunaġġ ltqajt miegħu fil- kitbiet ta' Geraldu Azzopardi f' żewġ kotba li ħarġu l- union print fit- 80 ijiet . L- ispirtu ħieles ta' Dimech u x- xewqa tiegħu biex jara bidliet fil- kultura tas- socjeta Maltija ghenuni biex inħares lejn l- awtoritajiet minn nuċċali differenti . Illum kulħadd jaf xi ħaġa fuq Manwel Demech u ricentament Montebello rricerka u ppublika ktieb ġdid dwaru , ktieb li għadni qed ingemma' għalih biex nixtrih u naqrah . Sa fejn niftakar , Dimech kien inqala' mil- limbu storiku minn Henrry Frendo fis- 60 ijiet jew fis- 70 ijiet , ma niftakax sew . Il- passat u l- kitbiet ta' Dimech dejjem qarsu lill- forzi konservatiivi f' Malta għalhekk nifhem kif il- partit nazzjonalisa baqa' lura milli jqiegħed lid- Dimech spalla ma spalla ma' dawk il- Maltin li ħadmu biex iseħħu bidliet intellattwali u prattiċi f' pajjiżna . Min- naħa l- oħra l- partit laburista għal kuntrarju innamra ma din l- idea biex bil- mod il- mod beda jdaħħal it- tifkira ta' Dimech f' diversi kitbiet u attivitajiet annwali fuq il- mafkar tiegħu quddiem Kastilja li twaqqaf fi żmien gvern laburista fit- 80 ijiet . Il- bieraħ ħareġ għal bejgħ l- Almanakk tal- Partit Laburista u fil- qoxra tiegħu jidher Dimech ikbar minn kulħadd , iħares ' l isfel lejn il- predecessuri tal- MLP . Din hi konferma li l- partit laburista adotta lil Manwel Dimech bħala predeċessur tal- partit ? Sa fejn naf jien Dimech ma kellu ebda konnessjoni mal- partit laburista li twaqqaf wara ix- xirka tal- imdawwlin tal- istess Dimech . Minn dak li qrajt jien ebda suċċessur ta' Dimech ma kompla xi attivta' uffiċċjali li tista' tkun marbuta mal- partit laburista u dan għax ( sa fejn niftakar jien minn dak li qrajt ) , Dimech ma ħalla ebda suċċessur . Fil- fatt il- moviment ta' Dimech ġie fix- xejn wara li dan intbagħat fl- eżilju fejn miet ftit wara . Ġwann Mamo kien l- uniku membru tax- xirka li kompla jikteb xi ħaġa ( bħar- rumanz eċċellenti tiegħu Ulied in- Nanna Venut fl- Amerki ) , imma dan għamlu ' l barra minn xi struttura politika . Ghalhekk bir- rispett kollu , jekk il- partit laburista jqis lil Dimech bħala pijunier tal- formazzjoni soċjalista maltija , għandu jagħmel dan mingħajr ma jiżbgħu aħmar . Jien għalkemm inqis lil Dimech bħala soċjalista in prinċipju ma' nassoċjahx mal- predecessuri tal- partit laburista . Minghajr ebda revernza żejda lejn il- persunaġġ imma aktar lejn ħidmietu , jien ngħid li Dimech hu ta' kulħadd u ebda partit m' għandu jikkapparrah , la lilu u lanqas lil Vassalli .